cyanic-selkie/wikianc huggingface dataset:
Τίτος Βανδής
Προσωπική ζωή
Παντρεύτηκε συνολικά έξι φορές. Πρώτη του σύζυγος ήταν η ηθοποιός Μαρία Αλκαίου. Ο γάμος τους έγινε στις 20 Δεκεμβρίου 1935 με κουμπάρους την Αλίκη Θεοδωρίδου και τον Κώστα Μουσούρη. Το 1944 παντρεύτηκε σε σύντομο γάμο την ηθοποιό Καίτη Ασπρέα με την οποία απέκτησε μια κόρη. Ήταν το δεύτερο παιδί για το Βανδή που το 1939 είχε αποκτήσει άλλη μια κόρη εκτός γάμου. Το 1945 έγινε ζευγάρι με την ηθοποιό Αλέκα Παϊζη. Παντρεύτηκαν το 1950 και χώρισαν το 1956. Στην Αμερική παντρεύτηκε την Eleanore Mahlein (1966-1969) και την Nancy Hall (1969-1984).Το 1984 παντρεύτηκε την ηθοποιό Μπέτυ Βαλάση με την οποία έμεινε ως το τέλος της ζωής του. Εγγονή του από το γάμο του με την Καίτη Ασπρέα είναι η γνωστή δημοσιογράφος Κατερίνα Μπακογιάννη. Πέθανε από καρκίνο σε νοσοκομείο της Αθήνας.
Θέατρο
Στη σκηνή πρωτοεμφανίστηκε το 1934, με το έργο Ιούδας του Σπύρου Μελά στο Εθνικό Θέατρο. Μεγάλοι σταθμοί στην καριέρα του ήταν οι συνεργασίες με τον Μ. Κουνελάκη το 1938, με την Μαρίκα Κοτοπούλη το 1940 και με τον θίασο Κατερίνας Ανδρεάδη την περίοδο 1941-43. Το 1946 δημιούργησε τον πρώτο δικό του θίασο, που περιόδευσε σε αρκετές πόλεις στην Ελλάδα, ενώ την περίοδο 1951-56 ξαναπάτησε στο σανίδι του Θεάτρου Κοτοπούλη. Ακολούθησε μία πορεία με συμμετοχές στο ΚΘΒΕ, την Αθηναϊκή Σκηνή κι ένα νέο δικό του θίασο το 1964. Εμφανίστηκε στο Μπροντγουέι στο έργο Ίλια Ντάρλινγκ που αποτελεί μια θεατρική μεταφορά του Ποτέ την Κυριακή.
Κινηματογράφος
Το 1960 ερμήνευσε τον Γιώργο στην ταινία Ποτέ την Κυριακή δίπλα στη Μελίνα Μερκούρη. Έπαιξε στην ταινία του Νίκου Κούνδουρου Ποτάμι. Το 1972 συμμετείχε στη ταινία του Γούντι Άλεν Τα πάντα γύρω από το σεξ, ενώ εμφανίστηκε και στον Εξορκιστή το 1973. Χαρακτηριστική είναι η ερμηνεία του στον ρόλο του αστυνόμου Μπέκα, του ήρωα των αστυνομικών μυθιστορημάτων του Γιάννη Μαρή, στην ταινία Έγκλημα στα παρασκήνια (1960) του Ντίνου Κατσουρίδη, κάνοντάς τον για κάποιους την πλέον εμβληματική ενσάρκωση του συγκεκριμένου ήρωα.
Τηλεόραση
Εμφανίστηκε στις τηλεοπτικές σειρές "Κότζακ", "Επικίνδυνες αποστολές",  M.A.S.H , "Barney Miller", "Χαβάη 5-0", “The A-Team S04E07 Bodyslam”.
Συγγραφή
Το 1999 εξέδωσε το βιβλίο "Κουβέντα με τους φίλους μου" σε συνεργασία με τον Άγγελο Σιδεράτο, το οποίο χαρακτηρίστηκε και ως αυτοεξομολόγηση.
Θεατρικές παραστάσεις
Συμπληρωματικός κατάλογος θεατρικών παραστάσεων στις οποίες συμμετείχε ο Βανδής, ως ηθοποιός.
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
955 Αλστέντε
Η Αλστέντε (Alstede) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,581. Ανακαλύφθηκε το 1921 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από τo όνoμα της συζύγου του, της Lina Alstede Reinmuth.
Φυσικά χαρακτηριστικά
Η μέση διάμετρος της Αλστέντε εκτιμάται σε 17,32 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,213. Η Αλστέντε περιστρέφεται γύρω από τον εαυτό της μία φορά κάθε 5 ώρες και 11 λεπτά.
Εξωτερικοί σύνδεσμοι
Αλστεντε
Ώρα στο Ανατολικό Τιμόρ
Το Ανατολικό Τιμόρ χρησιμοποιεί την ζώνη ώρας UTC+09:00. Η Ινδονησία, που συνορεύει η χώρα είναι μια ώρα πίσω σε σχέση με το Ανατολικό Τιμόρ. Δεν έχει χρησιμοποιηθεί ποτέ η θερινή ώρα, λόγω της κοντινής απόστασης από το Ισημερινό, και επίσης το φάσμα ημέρας-νύχτας είναι μικρό.
Βάση δεδομένων ζώνης ώρας IANA
Στην βάση δεδομένων ζώνης ώρας IANA, για το Ανατολικό Τιμόρ υπάρχει το αναγνωριστικό Ασία/Ντίλι στο αρχείο zone.tab.
Κατηγορία:Ανατολικό Τιμόρ
Πασχαλιά Μαρούσια
Η Πασχαλιά ήταν από τη Νάουσα, βρισκόταν εκεί κατά την Πολιορκία της πόλης από του Οθωμανούς το 1822, και μετά την Πτώση και καταστροφή της πόλης πιάστηκε αιχμάλωτη.
Στην αιχμαλωσία την ήθελε ο γιος του Μπέη του Μοναστηρίου για γυναίκα του αλλά αυτή αρνιόταν, και για να την πιέσουν να αλλάξει γνώμη την έβαζαν να κάνει τις σκληρότερες δουλείες. Η Πασχαλιά για να γλιτώσει έκανε την άρρωστη και ισχυριζόταν ότι παρέλυσε στα πόδια. Για να σιγουρευτούν ότι έλεγε αλήθεια την τρυπούσαν κι έκαιγαν τα ποδιά καθημερινά, αλλά αυτή δεν έδειχνε ίχνος πόνου κάνοντας τους να πιστέψουν ότι είναι όντως παράλυτη και δεν νιώθει πόνο. Έτσι πουλήθηκε από τον Μπέη σκλάβα για 150 γρόσια και έπειτα ελευθερώθηκε γυρίζοντας στη Νάουσα.
Παραπομπές
Κατηγορία:Αγωνίστριες του 1821
2-προπανιμίνη
Η προπανιμίνη-2 ή 2-ιμινοπροπάνιο ή ισοπροπυλιδενιμίνη είναι η χημική ένωση με σύντομο συντακτικό τύπο CH3C(=NH)CH3. Είναι η απλούστερη κετιμίνη. Με βάση το χημικό τύπο της, C3H7N, έχει τα ακόλουθα ένδεκα (11) ισομερή θέσης:
Συμπεριφορά βάσης
Παράγει άλατα με οξέα. Π.χ.:
Αλκυλίωση
Παράγει δευτεροταγείς ισοπροπυλιδενιμίνες με αλκυλαλογονίδια (RX). Π.χ.:
Ακυλίωση
Παράγει δευτεροταγή ιμίδια με ακυλαλογονίδια (RCOX). Π.χ.:
Οξείδωση
Οξειδώνεται προς 2-νιτροπροπάνιο:
Αναγωγή
Ανάγεται προς προπαναμίνη-2:
Παρεμβολή καρβενίων
Οπότε η συνολική αντίδραση είναι η ακόλουθη:
100px 100 px
Πηγές
Κατηγορία:Αλκανιμίνες
Πατριάρχης Μόσχας Φιλάρετος
Ο Φεοντόρ Νικίτιτς Ρομάνοφ (ρωσ.: Фео́дор Ники́тич Рома́нов, 1553 - 11 Οκτωβρίου 1633) από τον Οίκο των Ρομανώφ ήταν βογιάρος στη Ρωσία, που έπεσε σε δυσμένεια επί των Γκοντουνόφ, ανήλθε όμως έπειτα στο να γίνει πατριάρχης της Μόσχας ως Φιλάρετ(ος) (Филаре́т) και έγινε ο πραγματικός ηγεμόνας της Ρωσίας κατά τη βασιλεία τού γιού του Μιχαήλ Α΄ της Ρωσίας.
Βιογραφία
Ήταν ο δευτερότοκος γιος τού Νικήτα Ρομάνοβιτς εξέχοντος βογιάρου και της Ευδοκίας Αλεξάντροβνας Γκορμπάταγιας-Σουίσκαγιας. Γεννήθηκε στη Μόσχα και έφερε το επώνυμο των Ρομανώφ. Αδελφή του ήταν η Αναστασία Ρομάνοβνα, σύζυγος τού Ιβάν Δ΄ της Ρωσίας και μητέρα τού Φιοντόρ Α΄ της Ρωσίας.
Κατά τη βασιλεία του εξαδέλφου του Φιοντόρ Α΄ (1584-98) ο Φεοντόρ διακρίθηκε ως στρατιωτικός και ως διπλωμάτης, πολεμώντας ενάντια στις δυνάμεις τού Ιωάννη Γ΄ των Βάσα της Σουηδίας το 1590 και διεξάγοντας διαπραγματεύσεις με τους πρέσβεις τού Ροδόλφου Β΄ των Αψβούργων της Γερμανίας, κατά τα έτη 1593-94. Το 1583 έγινε βογιάρος.
Το 1598 απεβίωσε ο Φιοντόρ Α΄ άτεκνος χωρίς άρρενες συγγενείς· ο Φεοντόρ ήταν ο δημοφιλής υποψήφιος για το θρόνο, αλλά συμφώνησε με την εκλογή τού Μπορίς Γκοντουνόφ (αδελφού της Ειρήνης, συζύγου τού Φιοντόρ Α΄). Όμως η επικίνδυνα ισχυρή οικογένεια των Ρομανόβ έπεσε σε δυσμένεια: τρία έτη μετά ο Μπορίς ανάγκασε τον Φεοντόρ και τη σύζυγό του Ξένια να μονάσουν με τα ονόματα Φιλάρετ και Μάρθα αντίστοιχα. Ο Φιλάρετ κρατήθηκε σε αυστηρό περιορισμό στη μονή Αντόνιεβ στον βορρά και εκτέθηκε σε κάθε πιθανή προσβολή. Το 1605 ο Ψευδο-Δημήτριος Α΄ εκτόπισε τους Γκοντουνόφ, ελευθέρωσε τον Φιλάρετο και τον έκανε μητροπολίτη τού Ροστόβ.
Οικογένεια
Νυμφεύτηκε την Ξένια Σεστόβα, εγγονή τού Τιμοφέι Γκριαζνόι πλούσιου γαιοκτήμονα του Ούγκλιτς και είχε τέκνα:
Πηγές
Κατηγορία:Ρουρικίδες Κατηγορία:Επίσκοποι του 16ου αιώνα Κατηγορία:Επίσκοποι του 17ου αιώνα
Μέγα Παλάτιον
Το Μέγα Παλάτιον ή Ιερόν Παλάτιον (λατινικά: Sacrum Palatium,) ήταν εκτενές συγκρότημα ανακτόρων στην Κωνσταντινούπολη, που στέγαζε την αυτοκρατορική οικογένεια και τις διοικητικές υπηρεσίες κατά την εποχή της Βυζαντινής Αυτοκρατορίας. Θεμελιώθηκε από τον Κωνσταντίνο τον Μεγάλο και αποτέλεσε κέντρο της διοίκησης του αχανούς κράτους για περισσότερα από 800 χρόνια.
Σπουδαιότερη πηγή από την οποία αντλούνται πληροφορίες για το Μεγάλο Παλάτιο είναι το Περί βασιλείου τάξεως (λατ. De Cæremoniis Aulæ Byzantinæ) που συντάχθηκε από ή για τον αυτοκράτορα Κωνσταντίνο Ζ΄ Πορφυρογέννητο στα μέσα του 10ου αιώνα.
Ιστορία
Όταν ο Κωνσταντίνος Α μετέφερε τη ρωμαϊκή πρωτεύουσα στην Κωνσταντινούπολη το 330, σχεδίασε ένα παλάτι για τον εαυτό του και τους κληρονόμους του. Το ανάκτορο βρισκόταν μεταξύ του Ιπποδρόμου και της Αγίας Σοφίας. Αναπαλαιώθηκε και επεκτάθηκε αρκετές φορές κατά τη διάρκεια της ιστορίας του. Μεγάλο μέρος του συγκροτήματος καταστράφηκε κατά τη διάρκεια των ταραχών της στάσης του Νίκα το 532 οπότε και ξαναχτίστηκε από τον αυτοκράτορα Ιουστινιανό Α'. Περαιτέρω επεκτάσεις και τροποποιήσεις ανατέθηκαν από τον Ιουστινιανό Β' και τον Βασίλειο Α'. Ωστόσο, είχε περιέλθει σε κακή κατάσταση από την εποχή του Κωνσταντίνου Ζ', ο οποίος οργάνωσε την ανακαίνιση του. Από τις αρχές του 11ου αιώνα οι βυζαντινοί αυτοκράτορες ευνόησαν το παλάτι των Βλαχερνών ως αυτοκρατορική κατοικία, αν και συνέχισαν να χρησιμοποιούν το Μεγάλο Παλάτι ως το κύριο διοικητικό και τελετουργικό κέντρο της πόλης. Υποβιβάστηκε σημαντικά κατά τον επόμενο αιώνα, όταν τμήματα του συγκροτήματος κατεδαφίστηκαν ή απλά ερείπωσαν. Κατά τη διάρκεια της λεηλασίας της Κωνσταντινούπολης από την τέταρτη σταυροφορία, το παλάτι λεηλατήθηκε από τους στρατιώτες του Βονιφάτιου του Μομφερρατικού. Παρόλο που οι επόμενοι λατίνοι αυτοκράτορες συνέχισαν να χρησιμοποιούν το συγκρότημα, δεν είχαν χρήματα για τη συντήρησή του. Ο τελευταίος Λατίνος αυτοκράτορας, Βαλδουίνος ο Β', αφαίρεσε μέχρι και τις μολύβδινες οροφές του παλατιού για να τις πουλήσει.
Κατά συνέπεια, όταν η πόλη επανακτήθηκε από τις δυνάμεις του Μιχαήλ Η 'Παλαιολόγου το 1261, το Μεγάλο Παλάτι ήταν ερειπωμένο. Οι Παλαιολόγοι αυτοκράτορες το εγκατέλειψαν και κυβερνούσαν από τις Βλαχέρνες ενώ χρησιμοποιούσαν τα θησαυροφυλάκια του ως φυλακές. Όταν ο Μωάμεθ Β' εισήλθε στην πόλη το 1453, βρήκε το παλάτι κατεστραμένο και εγκαταλελειμμένο.
Μεγάλο μέρος του παλατιού κατεδαφίστηκε στη γενική ανοικοδόμηση της Κωνσταντινούπολης στα πρώτα χρόνια της οθωμανικής εποχής. Η περιοχή αρχικά μετατράπηκε σε οικιστική με διάφορα μικρά τζαμιά πριν ο Σουλτάνος Αχμέτ Ι κατεδαφίσει τα υπολείμματα της Δάφνης και του Καθίσματος για να χτίσει το τζαμί Σουλτάν Αχμέτ και τα παρακείμενα κτίρια του. Ο χώρος του Μεγάλου Παλατιού άρχισε να ερευνάται στα τέλη του 19ου αιώνα και μια πυρκαγιά στις αρχές του 20ού αιώνα αποκάλυψε τμήμα του Μεγάλου Παλατιού. Τότε βρέθηκαν φυλακές, πολλά μεγάλα δωμάτια και πιθανόν τάφοι.
Κατηγορία:Βυζαντινά παλάτια
Αθήνα - Θεσσαλονίκη
Αθήνα - Θεσσαλονίκη είναι ο τίτλος ελληνικής τηλεοπτικής σειράς, που προβλήθηκε από την ΕΤ1 την τηλεοπτική περίοδο 1997-1998. Η σειρά προβλήθηκε σε 14 επεισόδια των 45 λεπτών και σημείωσε επιτυχία, ενώ το soundtrack με τη φωνή της Νάνας Μούσχουρη κυκλοφόρησε σε CD από τη Warner Music, κερδίζοντας μια θέση στο top 40 των ελληνικών charts.
Συντελεστές
Τα γυρίσματα πραγματοποιήθηκαν στην Αθήνα, τη Θεσσαλονίκη και το Πήλιο.
Αργύρης Μιχαλόπουλος
Ο Αργύριος Μιχαλόπουλος (1904-1986), του Δημητρίου, ήταν Έλληνας γιατρός και δήμαρχος Πύργου.
Βιογραφικά στοιχεία
Γεννήθηκε το 1904. Άσκησε το ιατρικό λειτούργημα βοηθώντας φτωχούς ασθενείς σε δύσκολους καιρούς για τον Πύργο, όταν δεν υπήρχαν κοινωνικά ιδρύματα. Χαρακτηριστικό είναι ότι έτρεχε ως γιατρός να βοηθήσει και όταν χρειάστηκε να στείλει στον υποδηματοποιό τα τρύπια του παπούτσια, έμεινε στο σπίτι του, γιατί δεν είχε άλλο ζεύγος υποδημάτων να φορέσει. Το πολιτικό του προσωνυμιο ήταν <παραγκας> ακριβώς γιατί ήταν ο γιατρός που αφιλοκερδώς επικουρουσε τα φτωχά κοινωνικά στρωματα.
Εξελέγη δήμαρχος για πρώτη φορά το 1951 και έπειτα από μερικά χρόνια, κέρδισε ξανά τις μεθεπόμενες εκλογές του 1959, υπηρετώντας ως το 1964.
Απεβίωσε σε ηλικία 82 ετών στις 18 Απριλίου 1986 και κηδεύτηκε την επομένη στον Πύργο.
Παραπομπές
Κατηγορία:Δήμαρχοι Πύργου Ηλείας
1358
Η τρέχουσα σελίδα αφορά το έτος 1358 κατά το Γρηγοριανό ημερολόγιο
Θάνατοι
Κατηγορία:Έτη
Κήρινθος Εύβοιας
Η Κήρινθος είναι πεδινό χωριό του Δήμου Μαντουδίου - Λίμνης - Αγίας Άννας, στη βορειοκεντρική Εύβοια. Βρίσκεται βορειοδυτικά του Μαντουδίου σε απόσταση περίπου 4 χιλιομέτρων και νοτιοανατολικά του χωριού Στροφυλιά. Το χωριό είναι κτισμένο στους πρόποδες ενός καταπράσινου λόφου και έχει υψόμετρο 43 μέτρα. Στη νότια πλευρά του περνάει η ΕΟ Χαλκίδας - Αιδηψού ενώ νοτιοανατολικά του ο χείμαρρος Νηλέας. Σύμφωνα με το σχέδιο Καλλικράτης μαζί με τη Ζωοδόχο Πηγή και την Κρύα Βρύση αποτελούν την τοπική κοινότητα Κηρίνθου που υπάγεται στη δημοτική ενότητα Κηρέως του Δήμου Μαντουδίου–Λίμνης–Αγίας Άννας και σύμφωνα με την απογραφή του 2011 ως πληθυσμό έχει 81 κατοίκους. Πολιούχος άγιος του χωριού είναι ο Άγιος Γεώργιος ενώ ο νερόμυλος της κοινότητας έχει χαρακτηριστεί από το 1997 ως ιστορικό διατηρητέο μνημείο γιατί αποτελεί "αντιπροσωπευτικό και αξιόλογο κτίριο της προβιομηχανικής αρχιτεκτονικής του περασμένου αιώνα".
Ονομασία
Η ονομασία του χωριού προέρχεται από την ομώνυμη πόλη της αρχαιότητας που άκμασε στην περιοχή κατά την προϊστορική αλλά και αρχαϊκή εποχή. Η αρχαία Κήρινθος τοποθετείται στην παραθαλάσσια περιοχή της Κρύας Βρύσης Εύβοιας, περίπου στα 5 χιλιόμετρα βορειοανατολικά του σημερινού χωριού στις εκβολές του ποταμού Βούδουρου. Για την προέλευση του ονόματος (της αρχαίας Κήρινθου) υπάρχουν πολλές εκδοχές. Μία από αυτές είναι ότι το όνομα προέρχεται από το μικρό ποώδες φυτό «κήρινθα η κήρινθον» που κατέκλυζε τις λοφοπλαγιές της περιοχής.
Παλαιότερα το χωριό, έως και 1915 ονομαζόταν «Σκυλόγιαννη» οπότε με το ΦΕΚ 135Α - 11/04/1915 μετονομάστηκε σε Κήρινθος. Για την προέλευση του ονόματος η παράδοση δίνει της δίκες της εκδοχές. Κάποτε ένας ξένος που επισκέφτηκε το χωριό γρήγορα διαπίστωσε ότι το όνομα των περισσότερων ανδρών ήταν Γιάννης. Ταυτόχρονα όμως είδε πως υπήρχαν και πολλά αδέσποτα σκυλιά. Περπατώντας δέχτηκε επίθεση από μικρή αγέλη σκύλων και έντρομος βρήκε καταφύγιο σε μια αυλή. Απευθυνόμενος στον ιδιοκτήτη του σπιτιού φώναξε «Αμάν! Σ΄αυτό το χωριό μονό Γιάννηδες και σκύλους βρίσκεις». Έτσι η ονομασία έμεινε ως Σκυλόγιαννη. Η δεύτερη εκδοχή είναι παραλλαγή της προηγούμενης. Ένας παπάς κάποτε πήγε να λειτουργήσει στο εκκλησάκι του Άη Γιάννη. Κυνηγήθηκε όμως από τα σκυλιά με αποτέλεσμα να καταφύγει στην εκκλησία λέγοντας: «εδώ δεν είναι ο Άη Γιάννης αλλά ο Σκύλο Γιάννης».
Ιστορία
Ιστορικά, το χωριό δημιουργήθηκε στη σημερινή του θέση στα χρόνια της τουρκοκρατούμενης Εύβοιας. Σημαντικά γεγονότα και ακριβείς αναφορές δεν υπάρχουν. Στο σημείο που βρίσκεται το χωριό έμεναν εργάτες που δούλευαν για τον Τούρκο τσιφλικά της περιοχής. Με την πάροδο του χρόνου και τον ερχομό τον προσφύγων από τη Μάκρη και το Λιβίσι της Μ. Ασίας την δεκαετία του 1920, από μικρός οικισμός μετατρέπεται σε μεγάλο χωριό.
Κατά τη γερμανική κατοχή, η Κήρινθος δέχτηκε μεγάλες καταστροφές από τους κατακτητές, πέρα από υλικές ζημιές, πλήρωσε και με ανθρώπινες απώλειες. Στη είσοδο του χωριού στην διαδρομή από την Χαλκίδα βρίσκεται το μνημείο που στήθηκε προς τιμήν των κατοίκων του χωριού που σκοτώθηκαν στην αντίσταση κατά των Γερμανών.
Οικονομία
Η κύρια ασχολία των κατοίκων είναι η γεωργία και η κτηνοτροφία στον κάμπο της Κρύας Βρύσης. Ξεχωριστή θέση έχει η καλλιέργεια βαμβακιού, σιτηρών αλλά και λαχανικών όπως η ντομάτα.
Νομικό Βήμα
Το Νομικό Βήμα (συντομογραφία: ΝοΒ) αποτελεί το μηνιαίο νομικό περιοδικό που εκδίδει ο Δικηγορικός Σύλλογος Αθηνών από το 1953. Στην ύλη του περιλαμβάνονται άρθρα και μελέτες ιδιαίτερου νομικού ενδιαφέροντος, γνωμοδοτήσεις, σχόλια δικαστικών αποφάσεων, κριτικές και παρουσιάσεις νομικών βιβλίων, καθώς και διάφορα άλλα θέματα επίκαιρου ή συναφούς επαγγελματικού ενδιαφέροντος.
Το περιοδικό επιμελούνται καθηγητές της Νομικής Σχολής του Εθνικού & Καποδιστριακού Πανεπιστημίου Αθηνών, το έργο των οποίων υποστηρίζει μία δεκαμελής επιτροπή καταξιωμένων δικηγόρων. Το Νομικό Βήμα έχει βραβευτεί από την Ακαδημία Αθηνών.
Νομική Λειτουργία
Πέρα από την ενημερωτική του λειτουργία, το Νομικό Βήμα εξυπητεί και μία νομική: σύμφωνα με τον Κώδικα Δικηγόρων (άρθρο 50, παράγραφος 6), όταν ένας Δικηγορικός Σύλλογος δεν διαθέτει δικό του περιοδικό για να δημοσιεύσει την απόφαση του περί έγκρισης καταστατικού Δικηγορικής Εταιρίας, τότε οφείλει να την δημοσιεύσει στο Νομικό Βήμα.
Παραπομπές
Κατηγορία:Ελληνικά περιοδικά Κατηγορία:Νομικά περιοδικά με τόπο έκδοσης την Ελλάδα
Αράπ Αχμέτ (συνοικία Λευκωσίας)
Η Αράπ Αχμέτ είναι συνοικία του Δήμου Λευκωσίας. Μετά την τουρκική εισβολή του 1974, το μεγαλύτερο μέρος της διοικητικής έκτασης της συνοικίας δεν ελέγχεται από την Κυπριακή Δημοκρατία. Το έδαφος αυτό ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Τοποθεσία
Στα βορειοανατολικά συνορεύει με τη Νεάπολη, στα ανατολικά με τη συνοικία Μαχμούτ Πασά, στα νοτιοανατολικά με τη συνοικία Ιπλίκ-Παζάρ-Κορκούτ Εφέντι, τη συνοικία Καραμανζαντέ και τη συνοικία Ιμπραχίμ Πασά, στα νότια με τον Άγιο Ανδρέα και στα δυτικά με τον Άγιο Παύλο (Δήμος Αγίου Δομετίου) και το Ορτακιοϊ.
Ιστορία
Η πλειοψηφία των κατοίκων ήταν Αρμένιοι. Ωστόσο, υπήρχαν και αρκετοί Τουρκοκύπριοι, μερικοί Ελληνοκύπριοι, Μαρωνίτες, Λατίνοι και Βρετανοί. Τα πρώτα χρόνια της Αγγλοκρατίας, η περιοχή της Αράπ Αχμέτ και της Καραμανζαντέ ήταν γνωστές ως Φραγκομαχαλλάς. Στη συνέχεια ο Φραγκομαχαλλάς διαιρέθηκε στις δύο συνοικίες.
Οι Αρμένοι κατοικούσαν στην περιοχή από τον 10ο αιώνα. Το 1571 οι Οθωμανοί δώρισαν στους Αρμένιους τη γυναικεία μονή του Τάγματος των Βενεδικτίνων ως ανταμοιβή για τις υπηρεσίες που πρόσφεραν στη κατάκτηση της Κύπρου. Τη μονή αυτή την μετέτρεψαν στον αρμενικό ναό της Παρθένου Μαρίας.
Την εποχή της Αγγλοκρατίας, στη συνοικία Αράπ Αχμέτ βρίσκονταν οι κατοικίες των πλούσιων Βρετανών.
Κατά τις δικοινοτικές διαταραχές της περιόδου 1963-64, οι Αρμένιοι κάτοικοι της συνοικίας Αράπ Αχμέτ εκδιώχθηκαν από τους Τουρκοκύπριους. Στα σπίτια τους κατοίκησαν Τουρκοκύπριοι από άλλες περιοχές, οι οποίοι μετά το 1974 επέστρεψαν στα χωριά τους ή εγκαταστάθηκαν σε άλλες περιοχές.
Πληθυσμός
Η Αράπ Αχμέτ απογραφόταν ξεχωριστά σε μερικές από τις απογραφές πληθυσμού που πραγματοποιήθηκαν στην Κύπρο. Στις απογραφές του 1931, του 1960, του 1973 και του 1976 δεν απογράφεται ξεχωριστά. Ο πίνακας που ακολουθεί παρουσιάζει τον πληθυσμό της Αράπ Αχμέτ όπως καταγράφηκε στις απογραφές πληθυσμού στις οποίες εμφανίζεται. Οι απογραφές από το 1976 και μετά αφορούν το έδαφος της συνοικίας το οποίο βρίσκεται υπό τον έλεγχο της Κυπριακής Δημοκρατίας.
Παραπομπές
Κατηγορία:Συνοικίες Δήμου Λευκωσίας
Μεταμόσχευση Εγκεφάλου
Η μεταμόσχευση εγκεφάλου ή μεταμόσχευση ολόκληρου σώματος είναι διαδικασία κατά την οποία ο εγκέφαλος ενός οργανισμού μεταμοσχεύεται στο σώμα ενός άλλου οργανισμού. Διαφέρει από τη μεταμόσχευση κεφαλής, η οποία περιλαμβάνει τη μεταφορά ολόκληρου του κεφαλιού σε ένα νέο σώμα, σε αντίθεση με τον εγκέφαλο μόνο. Θεωρητικά, σε ένα άτομο με προχωρημένη ανεπάρκεια οργάνων θα μπορούσε να δοθεί ένα νέο και λειτουργικό σώμα διατηρώντας ταυτόχρονα τη δική του προσωπικότητα, μνήμες και συνείδηση μέσω μιας τέτοιας διαδικασίας.
Δεν έχει γίνει ποτέ μεταμόσχευση ανθρώπινου εγκεφάλου. Ο νευροχειρουργός Ρόμπερτ Τζ. Ουάιτ έχει προσαρμόσει το κεφάλι ενός πιθήκου πάνω στο ακέφαλο σώμα ενός άλλου πιθήκου. Οι αναγνώσεις EEG έδειξαν ότι ο εγκέφαλος αργότερα λειτουργούσε κανονικά. Αρχικά, πιστεύεται ότι αποδεικνύει ότι ο εγκέφαλος ήταν ένα ανοσολογικά προνομιακό όργανο, καθώς το ανοσοποιητικό σύστημα του ξενιστή δεν του επιτέθηκε στην αρχή αλλά η ανοσοενέγχυση προκάλεσε τον πίθηκο να πεθάνει μετά από εννέα ημέρες. Οι μεταμοσχεύσεις εγκεφάλου και παρόμοιες έννοιες έχουν επίσης διερευνηθεί σε διάφορες μορφές επιστημονικής φαντασίας.
Παραπομπές
Κατηγορία:Νευροχειρουργική Κατηγορία:Αναδυόμενες τεχνολογίες
Πτολεμαίος Απίων
Ο Πτολεμαίος Απίων ήταν γιος του φαραώ της Αιγύπτου, Πτολεμαίου Η' Φύσκονος, μέλους της Δυναστείας των Πτολεμαίων που κυβέρνησαν στη χώρα καθ’ όλη της διάρκεια της ελληνιστικής περιόδου. Δεν γνωρίζουμε το όνομα της μητέρας του, αλλά ήταν πιθανόν κάποια από τις παλλακίδες του βασιλιά. Επίσης άγνωστη είναι η ακριβής χρονολογία γέννησής του.
Έγινε Βασιλιάς της Κυρήνης πιθανότατα το 116 ή το 101 π.Χ., λαμβάνοντας τη χώρα ως κληρονομιά από τη διαθήκη του πατέρα του. Απεβίωσε το 96 π.Χ. χωρίς απογόνους, κληροδοτώντας την Κυρηναϊκή στους Ρωμαίους.
Δείτε Επίσης
Κατηγορία:Ηγεμόνες της Κυρήνης Κατηγορία:Δυναστεία των Πτολεμαίων Κατηγορία:Ελληνιστική περίοδος
Happy Birthday to You
thumb|280px|Το Happy Birthday to You συχνά το τραγουδούν πριν ο εορτάζων (ή η εορτάζουσα) σβήσει τα κεράκια του κέικ των γενεθλίων του. Το Happy Birthday to You είναι ένα αγγλικό τραγούδι το οποίο τραγουδιέται κατά τον εορτασμό γενεθλίων. Σύμφωνα με το βιβλίο των Ρεκόρ Γκίνες το "Happy Birthday to You" είναι το πιο δημοφιλές αγγλικό τραγούδι. Αν και έχει μεταφραστεί σε πολλές γλώσσες, πολλές φορές το τραγουδούν στα αγγλικά.
Η μελωδία του τραγουδιού γράφτηκε από τις αδελφές Πάτυ και Μίντρεντ Χιλ, το 1893, στις Ηνωμένες Πολιτείες, όταν ήταν δασκάλες στο Λούισβιλ, στο Κεντάκι των ΗΠΑ, αλλά με διαφορετικούς στίχους και τίτλο Good Morning to All.
Η μελωδία με τη σημερινή μορφή βρίσκεται κάτω από πνευματικά δικαιώματα το 1935 από την Summy Company τα οποία θα εκπνεύσουν το 2030 στις ΗΠΑ. Η εταιρεία αγοράστηκε το 1990 για 15 εκ. δολ. ΗΠΑ από την Warner Music Group. Η αξία του "Happy Birthday" εκτιμήθηκε στα 5 εκ. δολ. ΗΠΑ. Η εταιρεία ζητά αντίτιμο για τα πνευματικά δικαιώματα όταν το τραγούδι συμπεριλαμβάνεται σε ταινίες, δίσκους κλπ και για το λόγο αυτό σπανίως ακούγεται σε τέτοια έργα. Προτιμάται συνήθως το τραγούδι For he's a jolly good fellow του οποίου τα πνευματικά δικαιώματα έχουν εκπνεύσει.
Happy birthday to you
Οι στίχοι βρίσκονται στη σελίδα του κατόχου των πνευματικών δικαιωμάτων.
Κατηγορία:Τραγούδια του 1912
Νικόλαος Σταυρίδης
Ο '''Νικόλαος Δ. Σταυρίδης''' (8 Μαρτίου 1904 - 8 Μαρτίου 1933) ήταν Έλληνας δημοσιογράφος και πολιτικός.
Βιογραφία
Γιος του αγωνιστή και Μακεδονομάχου Δημητρίου Σταυρίδη, ασχολήθηκε από πολύ νέος με την δημοσιογραφία, εκδίδοντας (1923) την δισεβδομαδιαία εφημερίδα "Ελεύθερος Άνθρωπος", μαζί με τον Ιάκωβο Ζαγκαρόλα.
Ανέλαβε διευθυντής της "Δισεβδομαδιαίας εφημερίδας ακραιφνών φιλελευθέρων αρχών" "Αλήθεια", που εκδόθηκε το 1929. Λίγο αργότερα ακολούθησε νομικές σπουδές στο Πανεπιστήμιο των Αθηνών. Για πρώτη φορά ήταν υποψήφιος βουλευτής, έχοντας σημαίνοντα ρόλο στη Νεολαία των Φιλελευθέρων, το 1932.
Εξελέγη βουλευτής Σερρών με το Κόμμα Φιλελευθέρων το 1933. Απεβίωσε από φυματίωση, 3 ημέρες μετά την εκλογή του και μάλιστα την ημέρα των γενεθλίων του.
Παραπομπές
Κατηγορία:Έλληνες δημοσιογράφοι Κατηγορία:Βουλευτές Σερρών Κατηγορία:Βουλευτές εκλεγμένοι με το κόμμα των Φιλελευθέρων
1359
Η τρέχουσα σελίδα αφορά το έτος 1359 κατά το Γρηγοριανό ημερολόγιο
Μεντελέβιο
Το χημικό στοιχείο μεντελέβιο ή μεντελεγέβιο είναι ένα μέταλλο με ατομικό αριθμό 101 και ατομικό βάρος (258). Το σύμβολό του είναι Md. Είναι συνθετικό και μεταφέρμιο μεταλλικό στοιχείο στη σειρά των ακτινιδών, που συχνά συντίθεται από βομβαρδισμό του αϊνσταϊνίου με σωματίδια άλφα. Είναι ονομαζόμενο από τον Ντμίτρι Ιβάνοβιτς Μεντελέγεφ, ο οποίος δημιούργησε τον περιοδικό πίνακα. Το περιοδικό σύστημα του Μεντελέγεφ είναι ο θεμελιώδης τρόπος ταξινόμησης όλων των χημικών στοιχείων. Το όνομα "μεντελέβιο" έγινε δεκτό από τη Διεθνή Ένωση Καθαρής και Εφαρμοσμένης Χημείας (IUPAC) το 1955 με το σύμβολο "Mv", το οποίο άλλαξε σε "Md" μετά την επόμενη Γενική Συνέλευση της IUPAC (Παρίσι, 1957).
Ιστορία
Το μεντελέβιο πρωτοσυντέθηκε από τους Άλμπερτ Γκιόρσο, Γκλένν Θ. Σίμποργκ, Γκρέγκορι Ρ. Τσόπλιν, Βερνάρδ Τζ. Χάρβεϋ και Στάνλεϋ Τζ. Τόμπσον (ηγέτη της ομάδας) πρόσφατα το 1955 στο Πανεπιστήμιο της Καλιφόρνιας, Μπέρκλεϋ. Η ομάδα παρήγαγε 256Md (ημιζωή 87 λεπτών) όταν βομβάρδισαν ένα στόχο από 253Es με σωματίδια άλφα (πυρήνες ηλίου) στο 60 ιντσών κύκλοτρο του Εργαστηρίου Ακτινοβολίας του Μπέρκλεϋ (το 256Md ήταν το πρώτο ισότοπο οποιουδήποτε στοιχείου που να συντέθηκε ένα άτομο από αυτό από την πρώτη στιγμή). Το στοιχείο 101 ήταν το ένατο υπερουράνιο στοιχείο που συντέθηκε. Τα πρώτα 17 ατόμα αυτού του στοιχείου δημιουργήθηκαν και αναλύθηκαν χρησιμοποιώντας τη μέθοδο ανταλλαγής ιόντων προσρόφησης - έκλουσης. Κατά τη διαδικασία, το μεντελέβιο συμπεριφέρθηκε πολύ σαν το θούλιο, το φυσικά υπαρκτό ομόλογό του.
Ανακάλυψη με ανάλυση
Η ανακάλυψη βασίστηκε σε ένα γενικό σύνολο μόλις 17 ατόμων. Η σύνθεση έγινε μέσω της αντίδρασης 253Es (α, n) 256101 στο κύκλοτρο 60 ιντσών (152 cm) στην Μπέρκλεϋ (Καλιφόρνια). Ο στόχος μπορεί να παραχθεί με ακτινοβόληση ελαφρύτερων ισοτόπων όπως αυτών του πλουτωνίου στον αντιδραστήρα δοκιμής υλικών στον σταθμό αντιδραστήρα Άρκο στο Άινταχο. Αξιοσημείωτο είναι ότι ο στόχος αυτός αποτελείτο από μόνο 109 (1.000.000.000) άτομα του εξαιρετικά ραδιενεργού ισοτόπου 253Es (με διάρκεια ημιζωής 20,5 ημέρες). Με έκλουση μέσω βαθμονομημένης στήλης ρητίνης ανταλλαγής κατιόντων, το μεντελέβιο διαχωρίστηκε και προσδιορίστηκε χημικά.
Προσδιορισμός πιθανότητας
Για να προβλεφθεί αν η μέθοδος αυτή θα ήταν δυνατή, έγινε χρήση ενός πρόχειρου υπολογισμού. Ο αριθμός των ατόμων που θα παραχθεί, θα είναι περίπου ίσος με τον αριθμό των ατόμων του υλικού - στόχου επί τη διατομή του επί την εγκάρσια τομή του ιόντος επί την ένταση της δέσμης επί τον χρόνο βομβαρδισμού σε σχέση με τη διάρκεια ημιζωής του προϊόντος όταν βομβαρδίζεται για κάποιο διάστημα η σειρά της ημιζωής του. Αυτό έδινε 1 άτομο ανά πείραμα. Έτσι, υπό τις καλύτερες συνθήκες, η προετοιμασία μόνο ενός ατόμου του στοιχείου 101 ανά πείραμα θα μπορεί να αναμένεται. Αυτός ο υπολογισμός έδειξε ότι δεν ήταν εφικτό να προχωρήσει το πείραμα.
Τεχνική ανάκλασης
Η πραγματική σύνθεση έγινε με μια «τεχνική ανάκλασης», που επινοήθηκε από τον Άλμπερτ Γκιόρσο (Albert Ghiorso). Σε αυτήν την τεχνική, το «στοιχείο - στόχος» τοποθετείται στην αντίθετη άκρη της δέσμης εκπομπής και συλλαμβάνει τα άτομα που ανακλούνται πάνω σε ένα «φύλλο συλλογής». Αυτός ο «στόχος ανάκλασης» γίνεται με μια «ηλεκτρολυτική τεχνική», που αναπτυχθηκε από τον Άλφρεντ Τσέταμ - Στρόουντ (Alfred Chetham-Strode). Η τεχνική αυτή έδινε μια πολύ μεγάλη απόδοση, που είναι απολύτως απαραίτητη όταν εργάζεται κανείς με ένα τόσο σπάνιο προϊόν, όπως είναι το αϊνστάνιο, που αποτελεί το στοιχείο - στόχο.
Ο στόχος ανάκλασης αποτελείτο από 10−9 από 253Es που είχαν κατατεθεί ηλεκτρολυτικά σε ένα λεπτό φύλλο χρυσού (επίσης, Be, Al και Pt μπορεί να χρησιμοποιηθεί). Βομβαρδίστηκε από σωματίδια α ενέργειας 41 eV στο κύκλοτρο του Μπέρκλεϋ με μια πολύ υψηλή πυκνότητα δέσμης σωματιδίων 6 ∙ 1013 ανά δευτερόλεπτο σε μια έκταση 0,05 cm2. Ο στόχος ψύχθηκε από νερό ή υγρό ήλιο. Η χρήση του ηλίου, σε μία αεριώδη ατμόσφαιρα, επιβράδυνε τα ανακλούντα άτομα. Αυτό το αέριο θα μπορούσε να αντληθεί έξω από το θάλαμο αντίδρασης μέσω μιας μικρής οπής για να σχηματίσει έναν αεροπίδακα. Μέρος των μη πτητικών ατόμων του προϊόντος μεταφέρονται μαζί με το αέριο, εναποτέθηκαν μονίμως στην επιφάνεια του φύλλου. Το φύλλο θα μπορούσε να αφαιρεθεί περιοδικά και ένα νέο φύλλο θα μπορούσε να εγκατασταθεί. Η επόμενη αντίδραση χρησιμοποιήθηκε για το πείραμα ανακάλυψης του Μεντελεβίου : 253Es + 4He → 256Md + 1n.
Καθαρισμός και απομόνωση
Η απομάκρυνση των ατόμων του Md από το φύλλο συλλογής έγινε με οξυγραφία ή ολική διάλυση του λεπτού φύλλου χρυσού από οξύ. Μπορούν να καθαριστούν και να απομονωθούν από άλλες δραστηριότητες προϊόντων με διάφορες τεχνικές. Ο διαχωρισμός των τρισθενών ακτινιδών από προϊόντα σχάσης λανθανιδών και φορέα από La μπορεί να γίνει από μια στήλη ρητίνης ανταλλαγής κατιόντων χρησιμοποιώντας ένα διάλυμα 90% νερού/10% αιθανόλης κορεσμένο με HCl σαν διαλύτη έκλουσης. Για να διαχωριστεί το Md ταχέως από το φύλλο συλλογής, μπορεί να χρησιμοποιηθεί ένα ανιόν ανταλλαγής χρωματογραφίας με τη χρήση 6Μ HCl ως μέσο έκλουσης. Ο χρυσός παρέμεινε στη στήλη, ενώ το Md και οι άλλες ακτινίδες πέρασαν. Η τελική απομόνωση του Md3+ από άλλες τρισθενείς ακτινίδες ήταν επίσης απαραίτητη. Για να διαχωριστούν τα τμήματα που περιείχαν τα στοιχεία 99, 100 και 101, χρησιμοποιήθηκε μια στήλη ανταλλαγής κατιόντων από ρητίνη (στήλη ανταλλαγής Dowex-50) με αγωγή αλάτων αμμωνίου. Μια χημική ταυτοποίηση έγινε βάσει της θέσης έκλουσής του, ακριβώς πριν το φέρμιο. Στη σειρά των επαναλαμβανόμενων πειραμάτων, έκαναν χρήση του διαλύματος έκλουσης: α - υδροξυϊσοβουτυρικό διάλυμα (α-HIB). Χρησιμοποιώντας τη μέθοδο του «αεροπίδακα», τα πρώτα δύο βήματα μπορούν να αφαιρεθούν. Εκεί φαίνεται ότι με αυτή τη μέθοδο είναι δυνατόν να μεταφερθούν και να συλλεχθούν μεμονωμένα άτομα του προϊόντος σε ένα κλάσμα του δευτερολέπτου και μερικές δεκάδες μέτρα μακριά από την περιοχή - στόχο. Η αποτελεσματική μεταφορά τους σε μεγάλες αποστάσεις απαιτεί την παρουσία μεγάλων συσπειρώσεων (αεροζόλ KCl) στο αέριο - «φορέα». Χρησιμοποιείται συχνά για την παραγωγή και την απομόνωση των μεταϊνσταϊνίων στοιχείων.
Ένας άλλος δυνατός τρόπος για να διαχωριστούν οι τρισθενείς ακτινίδες μπορεί να επιτευχθεί με χρωματογραφία εκχύλισης διαλύτη με χρήση δις-(2-αιθυλεξυλ) φωσφορικού οξέος (συντομογραφία HDEHP) ως στατική φάση και οργανική ΗΝΟ3 ως κινητή υδατική φάση. Η αλληλουχία έκλουσης των ακτινιδών αντιστρέφεται από εκείνη της στήλης ρητίνης ανταλλαγής κατιόντων. Όταν το Md διαχωρίζεται με αυτή τη μέθοδο έχει το πλεονέκτημα να είναι απαλλαγμένο από σύμπλοκους οργανικούς παράγοντες σε σύγκριση με τη στήλη ρητίνης. Το μειονέκτημα αυτής της μεθόδου είναι ότι το Md εκλούεται μετά το Fm αργά σε αυτήν την αλληλουχία.
Το πρώτο «Ζήτω!»
thumb|Το φύλλο δεδομένων, που δείχνει γραφίδα εντοπισμού και σημειώσεις, που απέδειξαν την ανακάλυψη του Μεντελεβίου. Δεν υπήρξε άμεση ανίχνευση, αλλά έγινε από την παρατήρηση των αυθόρμητων εκδηλώσεων σχάσης που προκύπτουν από σύλληψη ηλεκτρονίων από το 256Fm, το θυγατρικό του ισότοπο. Αυτά τα γεγονότα έχουν καταγραφεί κατά τη διάρκεια της νύχτας της 19ης Φεβρουαρίου 1955. Η πρώτη ταυτίστηκε με ένα «ζήτω» ακολουθούμενο από ένα "διπλό ζήτω" και ένα "τριπλό ζήτω». Στο τέταρτο αποδείχθηκε τελικά επίσημα η χημική ταυτοποίηση του 101ου στοιχείου, του Μεντελεβίου. Επιπρόσθετη ανάλυση και περαιτέρω πειραματισμός, έδειξε ότι το ισότοπο έχει μάζα 256 και διασπάται από σύλληψη ηλεκτρονίων με διάρκεια ημιζωής 1,5 ώρες.
Χαρακτηριστικά
Οι ερευνητές έχουν δείξει ότι το Μεντελέβιο έχει μια μέτρια σταθερή διθετική (II) κατάσταση οξείδωσης εκτός από την πιο χαρακτηριστική (για τις ακτινίδες) τριθετική (III) κατάσταση οξείδωσης, η τελευταία είναι η πιο δεσπόζουσα κατάσταση εκτίθεται σε ένα υδατικό διάλυμα (η διαδικασία που χρησιμοποιείται είναι η χρωματογραφία).
Εξωτερικοί σύνδεσμοι
Κατηγορία:Μέταλλα
Κοινότητα Περίου
Η Κοινότητα Περίου είναι κοινότητα του Δήμου Φαιστού στην Περιφερειακή Ενότητα Ηρακλείου της Κρήτης, η οποία συστάθηκε το 1931 με το ΦΕΚ 3Α - 08/01/1931 με την απόσπαση του Πέρι από την κοινότητα Πλατάνου και τον ορισμό του ως έδρα της. Περιλαμβάνοντας μόνον την έδρα της, έχει 71 κατοίκους, σύμφωνα με την απογραφή του 2011 και εκπροσωπείται από πενταμελές συμβούλιο με επικεφαλής τον πρόεδρο κ. Νικόλαο Γιαμπουλάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Φαιστού
Ορμπ (ποταμός)
Ο Ορμπ είναι ποταμός μήκους 145 χλμ. στον νομό Ερώ της Νότιας Γαλλίας που χύνεται στην Μεσόγειο Θάλασσα, στην Βαλρά-Πλαζ. Ο ποταμός διασχίζει τις πόλεις Μπενταριώ και Μπεζιέ, όπου διασταυτρώνεται με το κανάλ ντυ Μιντί στην Ορμπ Ακεντυκτ. Στους αρχαίους χρόνους, ο Ορμπ διασταυρωνόταν στο Καπεστάν περίπου 1500 μέτρα από το Ρωμαικό Ποντ Σερμε.
Γεωγραφία
Ο ποταμός Ορμπ διασχίζει τις παρακάτω πόλεις:
Εξωτερικοί σύνδεσμοι
Κατηγορία:Ποταμοί της Γαλλίας Κατηγορία:Γεωγραφία του Ερώ Κατηγορία:Ποταμοί του Λανγκντόκ-Ρουσιγιόν
Βασίλειος Ιεροσολύμων
Ο Βασίλειος ήταν Πατριάρχης Ιεροσολύμων μεταξύ των ετών 820 και 838.
Νικόλαος Δηλιγιάννης του Πανάγου
Ο Νικόλαος Δηλιγιάννης του Πανάγου υπήρξε Έλληνας ανώτατος δικαστικός του 19ου αιώνα.
Βιογραφικά στοιχεία
Γεννήθηκε στο Ναύπλιο το 1831. Η καταγωγή του ήταν από την σημαντική οικογένεια Δηλιγιάννη. Πατέρας του ήταν ο Πανάγος Δεληγιάννης, παππούς του ο Ιωάννης Μωραγιάννης. Αδερφοί του ήταν ο πρωθυπουργός Θεόδωρος και ο καθηγητής του Πανεπιστημίου Κωνσταντίνος Δηλιγιάννης. Ο Νικόλαος ήταν ο τριτότοκος γιος της οικογένειας
Ορφάνεψε στο όγδοο έτος της ηλικίας του, και γι' αυτό τον πήρε ο αδερφός του Θεόδωρος υπό την προστασία του. Σπούδασε στο Πανεπιστήμιο της Αθήνας και αναγορεύτηκε ένας από τους πρώτους διδάκτορες της νομικής. Διορίστηκε σε νεαρή ηλικία γραμματέας των Εφετών. Αποσύρθηκε από την θέση αυτή και εγκαταστάθηκε στο Ναύπλιο ως δικηγόρος.
Σε ηλικία εικοσιτριών χρονών διορίστηκε Πρωτοδίκης στην Αθήνα. Προβιβάστηκε αργότερα στον βαθμό του Εφέτη στην Αθήνα, Πρόεδρος του Εφετείου στην Πάτρα, και μετά από μετάθεση στην Αθήνα. Το 1862 ήταν Πρωτοδίκης. Το 1885 έγινε πρόεδρος του Αρείου Πάγου.
Ήταν πρόεδρος του Αθηναϊκού συλλόγου «Φίλων του Λαού».
Απεβίωσε στην Αθήνα στις 13 ή στις 14 Οκτωβρίου 1890.
Πηγές
Κατηγορία:Έλληνες δικαστικοί
Τ-34/76
Το Τ-34 ήταν σοβιετικό άρμα μάχης που παρήχθη σε μεγάλους αριθμούς στη διάρκεια του Β' Παγκοσμίου Πολέμου. Αν και κατασκευάστηκε πρόχειρα, αποδείχθηκε πολύ αξιόπιστο, αποδοτικό και οικονομικό. Η παραλλαγή που είχε αποτελούνταν από κηλίδες σκούρου καφέ 6Κ, σχεδιασμένες με πινέλο πάνω στο σκούρο πράσινο προστατευτικό χρώμα της βάσης 4ΒΟ. Στις δύο πλευρές του πύργου του συγκεκριμένου άρματος διακρινόταν η επιγραφή «Kilkvidze», το όνομα ενός ήρωα της Ρωσικής Επανάστασης, και το σήμα της Ταξιαρχίας που ανήκε κάτω από το κόκκινο αστέρι με τις πέντε κορυφές. Σύμφωνα με τους Γερμανούς στρατηγούς, το T-34 ήταν ανώτερο από τα γερμανικά άρματα.
Αναλυτικές πληροφορίες
Το σοβιετικό άρμα Τ-34 αποτέλεσε από όλες τις απόψεις ένα τεράστιο βήμα προόδου, σε σχέση με τα μέτρια άρματα μάχης του υπόλοιπου κόσμου. Όταν, το 1942, τα χιτλερικά στρατεύματα εισέβαλαν αιφνιδιαστικά στη Σοβιετική Ένωση, τίποτα δεν προμήνυε ότι σε λίγους μήνες, στα μέσα του Οκτωβρίου του 1941, την πορεία τους θα ανέκοπτε το νέο και πρωτότυπο αυτό τεθωρακισμένο όχημα. Το καινοτόμο αυτό σοβιετικό άρμα μάχης γεννήθηκε στις αρχές του Β΄ Παγκοσμίου Πολέμου λόγω της ανάγκης απόσυρσης ή αναβάθμισης των τεθωρακισμένων Τ-26 και ΒΤ-5, τα οποία η Σοβιετική Ένωση είχε παραχωρήσει στη Δημοκρατική Κυβέρνηση της Ισπανίας στη διάρκεια του Ισπανικού Εμφυλίου Πολέμου. Την περίοδο μεταξύ 1927 και 1929, ο Κόκκινος Στρατός εξασφάλισε τις κατάλληλες υποδομές για την κατασκευή τεθωρακισμένων οχημάτων: εργοστάσια παραγωγής τρακτέρ στη Μόσχα, στο Γκόρκι, στο Στάλινγκραντ, στο Τσελιάμπινσκ και στο Γιαροσλάβλ τροποποιήθηκαν το 1931 για την κατασκευή οπλισμού. Ο μηχανικός Αλεξάντρ Φιρσόφ ανέλαβε τη σχεδίαση της βάσης του άρματος Α-20, προδρόμου του Τ-34, αλλά έπεσε θύμα των σταλινικών εκκαθαρίσεων και τη θέση του πήρε ο νεαρός Μιχαήλ Κόσκιν. Οι αρχικές απαιτήσεις για το νέο άρμα μάχης ήταν το βάρος κάτω απο 32 τόνους,και το σύστημα κίνησης τύπου Christie, όπως στα άρματα ΒΤ. Τα παραπάνω χαρακτηριστικά επέτρεπαν την ανάπτυξη υψηλής ταχύτητας σε δρόμους με τη σύντομη αποσυναρμολόγηση των ερπυστριών. Ο Κόσκιν σχεδίασε το μοντέλο Α-32(γνωστό και ώς Τ-32),το οποίο είχε θωράκιση 32 χλστ. στο εμπρόσθιο τμήμα και πυροβόλο υψηλής ταχυβολίας L-11 των 76,2 χλστ., αντί του πυροβόλου των 45 χλστ. των ΒΤ και Τ-26. Για να αποφύγει τις καταστροφικές συνέπειες της χρήσης βενζινοκινητήρων, οι οποίοι, όπως είχε αποδειχθεί στην Ισπανία, είχαν την τάση να εκρήγνυνται αν δέχονταν σοβαρά πυρά, χρησιμοποίησε κινητήρα ντίζελ, ο οποίος ήταν επίσης οικονομικός και αξιόπιστος. Για το Τ-34 εν τέλει χρησιμοποιήθηκε ο κινητήρας V-2 που δημιουργήθηκε από τον μηχανικό Ελληνικής καταγωγής Κωνσταντίνο Τσελπάνη, δίνοντας του αξιοπρόσεκτες επιδόσεις (ταχύτητα, αυτονομία) συγκριτικά με τα υπόλοιπα τεθωρακισμένα της εποχής.
Παρουσίαση του άρματος
Το πυροβόλο F-34 των 76,2 χλστ. είχε διαμέτρημα 42. Το σύστημα επαναφοράς του διέθετε υδραυλικό αμορτισέρ και δύο υδροπνευματικές αναρτήσεις. Η μέγιστη ανύψωση έφτανε τις 30 μοίρες και η κάθοδος τις 3 μοίρες μόλις, εξαιτίας του χαμηλού προφίλ του πύργου. Στο εσωτερικό του άρματος μπορούσαν να αποθηκευτούν 77 βλήματα. Όλα τα σοβιετικά τεθωρακισμένα ήταν εξοπλισμένα με πολυβόλα Degtaryev DT των 7,62 χλστ. Το Τ-34 είχε δύο, το ένα ομοαξονικό με το πυροβόλο, και το άλλο δεξιά και μπροστά. Τα πρώτα μοντέλα Τ-34 διέθεταν δύο σκόπευτρα, ένα για το διοικητή του άρματος και ένα για το σκοπευτή. Εξαιτίας όμως της έλλειψης πρώτων υλών, χρησιμοποιήθηκε στην πορεία μόνο ένα σκόπευτρο, το PT-5. Στην κεφαλή του πύργου υπήρχαν τρεις γάντζοι, από τους οποίους περνούσαν σχοινιά που επέτρεπαν την ανύψωση και μεταφορά του άρματος με γερανό. Στα πλάγια του επάνω τμήματος του τανκ υπήρχαν οπές εξαερισμού του κινητήρα V-2. Οι οπές αυτές προστατεύονταν από ατσάλινες σχάρες, οι οποίες εμπόδιζαν τη ρίψη χειροβομβίδων κλπ. στο εσωτερικό του. Βρισκόταν πίσω από τον αεραγωγό του κινητήρα, στο διαμήκη άξονα του άρματος. Για την προστασία των οπών απ' όπου έβγαιναν οι σωληνώσεις της εξάτμισης, χρησιμοποιούνταν ατσάλινα καλύμματα που στερεώνονταν με χοντρά παξιμάδια. Σε αντίθεση με τα περισσότερα άρματα μάχης των άλλων χωρών, το T-34 είχε το σύστημα μετάδοσης κίνησης στο πίσω μέρος του:έτσι έμενε περισσότερος ελεύθερος χώρος για το πλήρωμα. Τοποθετημένοι στα πλάγια και στο πίσω μέρος του πύργου, επέτρεπαν τον πυροβολισμό όποιου επιχειρούσε να πλησιάσει πλευρικά το άρμα για να τοποθετήσει πάνω του μαγνητικές νάρκες. Κοινό χαρακτηριστικό των σοβιετικών αρμάτων ήταν η τοποθέτηση στο σκάφος μεγάλων πλευρικών δεξαμενών με καύσιμο.
Πηγές και Εξωτερικοί σύνδεσμοι
Κατηγορία:Άρματα μάχης του Β' Παγκοσμίου Πολέμου
Μητροπολίτης Μάνης Χρυσόστομος Κορακίτης
Ο Μητροπολίτης Χρυσόστομος (κατά κόσμον Δημήτριος Κορακίτης) ήταν Επίσκοπος και Μητροπολίτης της Ιεράς Μητροπόλεως Μάνης (πρώην ονομασία Γυθείου και Οιτύλου).
Γεννήθηκε στην Αθήνα το 1933. Σπούδασε στην Θεολογική Σχολή του Πανεπιστημίου Αθηνών, απ' όπου αποφοίτησε το 1957.
Διάκονος χειροτονήθηκε το 1960 και Πρεσβύτερος το 1966. Δραστηριοποιήθηκε στην Μέση Εκπαίδευση ως καθηγητής από το 1958 έως το 1963. Το 1969, διορίστηκε Γραμματέας και Κωδικογράφος της Ιεράς Συνόδου της Εκκλησίας της Ελλάδος. Από το 1966 έως την εκλογή του, διακόνησε ως Ιεροκυρηξ της Αρχιεπισκοπής Αθηνών και Ιερατικός προϊστάμενος του Ιερού Ναού Αγίας Ειρήνης οδού Αιόλου.
Στις 4 Οκτωβρίου 1996 εξελέγη από την Ιεραρχία της Εκκλησίας της Ελλάδος Μητροπολίτης Γυθείου και Οιτύλου και χειροτονήθηκε στις 6 Οκτωβρίου στον Ιερό Καθεδρικό Ναό Αθηνών.
Απεβίωσε στις 8 Νοεμβρίου 2017 σε ηλικία 83 ετών στην Αρεόπολη Μάνης ιερουργών κατά την ώρα της θείας λειτουργίας.
Παραπομπές
Κατηγορία:Μητροπολίτες Μάνης
956 Ελίζα
Η Ελίζα (Elisa) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,987. Ανακαλύφθηκε το 1921 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από τo όνoμα της μητέρας του, της Elisa Reinmuth.
Κοινότητα Πετροκεφαλίου
Η Κοινότητα Πετροκεφαλίου είναι κοινότητα του Δήμου Φαιστού στην Περιφερειακή Ενότητα Ηρακλείου της Κρήτης, η οποία συστάθηκε το 1925 με το ΦΕΚ 27Α - 31/01/1925 με έδρα τον οικισμό Πετροκεφάλι. Περιλαμβάνοντας μόνον την έδρα της, έχει 790 κατοίκους, σύμφωνα με την απογραφή του 2011 και εκπροσωπείται από πενταμελές συμβούλιο με επικεφαλής τον πρόεδρο κ. Ματθαίο Τσικνάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί:
956 Ελίζα
Η τροχιά της Ελίζας πλησιάζει αυτές των αστεροειδών της Οικογένειας της Εστίας, χωρίς η Ελίζα να είναι μέλος της. Ωστόσο, είναι πιθανότατα ένα θραύσμα του αστεροειδούς 4 Εστία που εκτοξεύθηκε σε μία σύγκρουση.
Κοινότητα Πετροκεφαλίου
Παραπομπές
Κατηγορία:Δήμος Φαιστού
956 Ελίζα
Φυσικά χαρακτηριστικά
Τα φυσικά χαρακτηριστικά της Ελίζας είναι άγνωστα. Η Ελίζα περιστρέφεται γύρω από τον εαυτό της μία φορά κάθε 3 ώρες και 53 λεπτά.
Εξωτερικοί σύνδεσμοι
Ελιζα
1360
Η τρέχουσα σελίδα αφορά το έτος 1360 κατά το Γρηγοριανό ημερολόγιο
Θάνατοι
Κατηγορία:Έτη
Ουίγκε
Το Ουίγκε (Uíge), πρώην Καρμόνα (Carmona), είναι πρωτεύουσα της ομώνυμης επαρχίας στη βορειοδυτική Ανγκόλα, με πληθυσμό 322.531 κατοίκους (απογραφή 2014), και δήμος, με πληθυσμό 519.196 κατοίκους (απογραφή 2014). Αναπτύχθηκε από ένα μικρό εμπορικό κέντρο το 1945 και έγινε πόλη το 1956.
Ονομασία
Το Ουίγκε μετονομάστηκε σε Βίλα Μαρεσάλ Καρμόνα το 1955 προς τιμήν του πρώην Πορτογάλου προέδρου Όσκαρ Καρμόνα. Έπειτα μετονομάστηκε απλά σε Καρμόνα αφού έγινε πόλη, αλλά άλλαξε ξανά σε Ουίγκε το 1975 μετά την ανεξαρτησία της Ανγκόλας.
Ιστορία
Κατά τη διάρκεια της πορτογαλικής διοίκησης ήταν σημαντικό κέντρο παραγωγής καφέ στη δεκαετία του 1950. Η πόλη ήταν το επίκεντρο της δραστηριότητας των επαναστατών κατά της πορτογαλικής κατοχής. Κατά συνέπεια, η πόλη αντιμετώπισε συχνά ενέργειες του ανταρτοπολέμου μεταξύ των πορτογαλικών δυνάμεων και του Εθνικού Μετώπου για την Απελευθέρωση της Ανγκόλας (Frente Nacional de Libertação de Angola, FNLA).
Στην πόλη σημειώθηκε το πιο ακραίο ξέσπασμα του ιού Μάρμπουργκ το 2005.
Doctor Doctor (τραγούδι, UFO)
Το Doctor Doctor είναι ένα τραγούδι του αγγλικού Hard Rock συγκροτήματος UFO, γραμμένο από τον καινούριο, εκείνη τη στιγμή, κιθαρίστα Μίκαελ Σένκερ και τον τραγουδιστή του συγκροτήματος Φιλ Μογκ. Συμπεριλήφθηκε στον δίσκο Phenomenon και κυκλοφόρησε το 1974 ως single, το οποίο καταρχήν δε γνώρισε κάποια επιτυχία στα βρετανικά τσαρτ. Ωστόσο, το 1979 μπήκε στα βρετανικά τσαρτ, μετά από μία ζωντανή εκτέλεση του, του 1979, που κυκλοφόρησε ως single, κι έτσι έγινε η πρώτη μεγάλη επιτυχία του σχήματος. Το 2010, μία ζωντανή εκτέλεση του κομματιού με τον Βίνι Μουρ, συμπεριλήφθηκε στον άλμπουμ Best of a Decade. Το κομμάτι παρέμεινε στο tracklist του συγκροτήματος σε ζωντανές εκτελέσεις σταθερό, όπως επίσης και στου συγκρότημα του Σένκερ, Michael Schenker Group. Το τραγούδι έχει υποστεί αρκετές διασκευές από γνωστά Heavy Metal συγκροτήματα, με την πιο αξιοσημείωτη να είναι αυτή των Iron Maiden, το οποίο χρησιμοποιείται ως εναρκτήριο κομμάτι τους, στις πρόσφατες ζωντανές εκτελέσεις, μέσω μεγαφώνων.
Παραπομπές
Κατηγορία:Τραγούδια του 1974 Κατηγορία:Δισκογραφία των UFO Κατηγορία:Singles του 1979 Κατηγορία:Singles της Chrysalis Records
Ταντσούτ
Το Ταντσούτ ή Ταντζούτ (αρμενικά: Տանձուտ, παλαιότερα γνωστό ως Αρμουτλού ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 2,022 κατοίκους.
Παραπομπές
Κατηγορία:Αγροτικές κοινότητες του Αρμαβίρ
Νομπέλιο
Το χημικό στοιχείο Νομπέλιο είναι ένα μέταλλο με ατομικό αριθμό 102 και ατομικό βάρος (259). Το σύμβολό του είναι No.
Ανακαλύφθηκε από το Ινστιτούτο Νόμπελ Φυσικής στη Στοκχόλμη και στη συνέχεια από τους ερευνητές από το Πανεπιστήμιο της Καλιφόρνιας στο Μπέρκλεϋ Άλμπερτ Γκιόρσο (Albert Ghiorso), Τορμπγιόν Σίκσελαντ (Torbjørn Sikkeland), Τζον Γουάλτον (John R. Walton) και Γκλεν Σίμποργκ (Glenn T. Seaborg) το 1958. Ονομάστηκε έτσι προς τιμήν του Άλφρεντ Νόμπελ, του Σουηδού χημικού που ανακάλυψε τον δυναμίτη και ίδρυσε το βραβείο Νόμπελ. Το μέταλλο Νομπέλιο, δημιουργήθηκε τεχνητά και είναι ραδιενεργό χημικό στοιχείο.
Το Νομπέλιο παρήχθη από βομβαρδισμό κουρίου με άνθρακα-13.
Εξωτερικοί σύνδεσμοι
Κατηγορία:Μέταλλα
957 Καμέλια
Η Καμέλια (Camelia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,747. Ανακαλύφθηκε το 1921 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το ομώνυμο φυτό.
Φυσικά χαρακτηριστικά
Η μέση διάμετρος της Καμέλιας εκτιμάται σε 73,73 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0429. Η Καμέλια περιστρέφεται γύρω από τον εαυτό της μία φορά κάθε 5 ώρες και 23,5 λεπτά.
Εξωτερικοί σύνδεσμοι
Καμελια
Evergrey
Οι Evergrey είναι σουηδικό Progressive metal συγκρότημα, το οποίο δημιουργήθηκε στο Γκέτεμποργκ το 1995.
Βιογραφία
Οι Evergrey σχηματίστηκαν το 1995 από τον τραγουδιστή και κιθαρίστα Τομ Ένγκλουντ και η πρώτη τους σύνθεση αποτελούνταν από τον κιθαρίστα Νταν Μπρόνελ, το ντράμερ Πάτρικ Κάρλσον, τον μπασίστα Ντάνιελ Νιεντ και τον κιμπορντίστα Βιλ Τσάντρα. Ο πρώτος τους δίσκος με τίτλο "The Dark Discovery", κυκλοφόρησε το 1998, με γκεστ συμμετοχές από τον κιθαρίστα του King Diamond, Άντι ΛαΡοκ και τον Ματίας Έκλουντ των Freak Kitchen.
Ακολούθησε το "Solitude, Dominance, Tragedy" τον Μάιο του 1999, με το πάρτι για την κυκλοφορία του άλμπουμ να πραγματοποιείται στο Μπόχουμ της Γερμανίας, σε μία συναυλία μαζί με τους Rage. Ο Νιεντ αποχώρησε, ενώ ο Τσάντρα είχε κάνει το ίδιο έναν χρόνο νωρίτερα, για να αντικατασταθούν από τον μπασίστα Μίκαελ Χόκανσον και τον κιμπορντίστα Σβεν Κάρλσον, πρώην μέλος των Soilwork. Για την προώθηση του άλμπουμ, συμμετείχαν στο φεστιβάλ "Bang Your Head" στη Γερμανία και περιόδευσαν μαζί με τους Crimson Glory και τους Kamelot. Την ίδια περίοδο, συμμετείχαν στη συλλογή "A Guitar Odyssey - A Tribute to Yngwie Malmsteen", άλμπουμ προς τιμή του κιθαρίστα Yngwie Malmsteen, διασκευάζοντας το κομμάτι "Rising Force".
left|thumb|170px|Ο Τομ Ένγκλουντ Στα τέλη του 2000, ο κιθαρίστας Νταν Μπρόνελ αποχώρησε, με τον Χένρικ Ντάνχαγκε να παίρνει τη θέση του. Οι Evergrey υπέγραψαν στη δισκογραφική εταιρεία "Inside Out Music", κυκλοφορώντας τον τρίτο τους δίσκο με τίτλο "In Search of Truth", τον Σεπτέμβριο του 2001, ένα concept άλμπουμ που ήταν το πρώτο του συγκροτήματος που μπήκε στα τσαρτ της πατρίδας τους. Λίγους μήνες αργότερα, ο Σβεν Κάρλσον απολύθηκε και αντικαταστάθηκε, αρχικά, από τον Κρίστιαν Ρεν και στη συνέχεια από τον Ρίκαρντ Ζάντερ.
Τον Απρίλιο του 2004, κυκλοφόρησε ο δίσκος "The Inner Circle", κατά την περιοδεία για την προώθηση του οποίου ηχογραφήθηκε το ζωντανό άλμπουμ και DVD, "A Night to Remember", το οποίο έφθασε στην κορυφή των βίντεο-τσαρτ της Σουηδίας.
Στα τέλη του 2005, επέστρεψαν στο στούντιο για την ηχογράφηση του "Monday Morning Apocalypse", που σκαρφάλωσε στην έκτη θέση των σουηδικών τσαρτ κατά την κυκλοφορία του, τον Μάρτιο του 2006. Ακολούθησε μία σύντομη περιοδεία στην πατρίδα τους, ενώ τρεις μήνες αργότερα εμφανίστηκαν στο φεστιβάλ "Rock Hard" του Γκελζενκίρχεν. Τον Ιούλιο του 2006, ο Φρέντρικ Λάρσον αντικατέστησε τον Χόκανσον στο μπάσο και στις 10 Οκτωβρίου εμφανίστηκαν ζωντανά στο "Canarias MetalZone festival" στις Κανάριες Νήσους, πριν περιοδεύσουν στην Ευρώπη μαζί με τους Avatar. Επίσης, περιόδευσαν στη Βόρεια Αμερική μαζί με τους In Flames, Nevermore και Throwdown.
Τον Σεπτέμβριο του 2008, κυκλοφόρησαν το έβδομο τους άλμπουμ με τίτλο "Torn", με τον Γιάρι Καϊνουλάινεν στο μπάσο. Ο δίσκος ανέβηκε στο # 4 στη Σουηδία και για την προώθηση του περιόδευσαν στην Ευρώπη, δίνοντας και δύο συναυλίες στην Ελλάδα, στο "Sin City Club" στην Αθήνα και το "Stage Club" της Λάρισας.
Τον Μάιο του 2010, ανακοινώθηκε ότι οι Γιόνας Έκνταλ, Χένρικ Ντάνχαγκε και Γιάρι Καϊνουλάινεν αποχώρησαν από το συγκρότημα, με τον κιθαρίστα Μάρκους Γίντελ, τον μπασίστα Γιόχαν Νίμαν και το ντράμερ Χάνες Βαν Νταλ να παίρνουν τις θέσεις τους. Η νέα σύνθεση κυκλοφόρησε το "Glorious Collision', το τρίτο Top-10 άλμπουμ των Evergrey.
Το 2013, ο Βαν Νταλ αποχώρησε για να ενταχθεί στους Sabaton, ενώ λόγω εσωτερικών προβλημάτων τον ίδιο δρόμο ακολούθησε και ο Γίντελ. Τον Αύγουστο του 2014, ανακοινώθηκε ότι είχαν επιστρέψει στο συγκρότημα οι Γιόνας Έκνταλ και Χένρικ Ντάνχαγκε, με τους Evergrey να κυκλοφορούν το "Hymns for the Broken", χωρίς να πλησιάσουν την εμπορική επιτυχία των προκατόχων του.